Referat fra Ledermøtet i Mental Helse

Sted: Thon Hotel Oslo Airport

Dato: Fredag 9. mars til søndag 11. mars 2018

Tid: 13.00 fredag til 12.00 søndag

|  |  |  |  |  |  |
| --- | --- | --- | --- | --- | --- |
| **LEDERMØTE MARS 2018** | | | | | |
| **TILHØRER** | **NAVN** | **Tale/ forslagsrett** | **Fre** | **Lør** | **Søn** |
| Sentralstyret | Kristian Kise Haugland | X | X | X | X |
| Sentralstyret | Bente Holm Mejdell | X | X | X | X |
| Sentralstyret | Geirr Abelsen | X | X | Permisjon til lunsj | X |
| Sentralstyret | Jill Arild | X | X | X | X |
| Sentralstyret | Laila Helene Langerud | X | Meldt forfall | Meldt forfall | Meldt forfall |
| Sentralstyret | Tariq Eide | X | X | X | X |
| Sentralstyret | Wenche Steenstrup | X | X | X | X |
| Sentralstyret | Håkon Steen | X | / | X | X |
| Sentralstyret | Pål Arild Sand |  | X | X | X |
| Sentralstyret | Ingrid Heimark |  | Perm. | Perm. | Perm. |
| Sentralstyret | Geir Isdal |  | Perm. | Perm. | Perm |
| Sentralstyret Ansattes representant | Sølvi Hagen | X | Meldt forfall | Meldt forfall | Meldt forfall |
| Sentralstyret | Mille Falstad (MHU) | X | / | X | X |
| Landsleder Mental Helse Ungdom | Martine Antonsen (MHU) | X | X | X | / |
| Mental Helse Akershus | Tonelise Holm | X | X | X | X |
| Mental Helse Aust-Agder | Sigrun Horrisland | X | X | X | X |
| Mental Helse Buskerud | Aina N. Rugelsjøen | X | X | X | X |
| Mental Helse Finnmark | Turid Janita Lehto | X | X | X | X |
| Mental Helse Hedmark | Gry Halvorsen | X | X | X | X |
| Mental Helse Hordaland | Remi Lønøy | X | X | X | X |
| Mental Helse Møre og Romsdal | Anna Margrethe Drægebø Moe | X | X | X | X |
| Mental Helse Nordland | Vibeke Karlsen | X | X | X | X |
| Mental Helse Nord-Trøndelag | Aage Haukø | X | X | X | X |
| Mental Helse Oppland | Kjell-Viggo Eilertsen | X | X | / | X |
| Mental Helse Oslo | Bente Høgseth | X | Meldt forfall | Meldt forfall | Meldt forfall |
| Mental Helse Sogn og Fjordane | Liv Aamot Verlo | X | X | X | X |
| Mental Helse Sør-Trøndelag | Tove Mette Valen | X | X | X | X |
| Mental Helse Sør-Vest | Martha Hocking | X | X | X | X |
| Mental Helse Telemark | Ida Huitfeldt | X | X | X | X |
| Mental Helse Troms | Ågot Voll | X | X | X | X |
| Mental Helse Vest-Agder | Wenche Larsen Gundersen | X | X | X | X |
| Mental Helse Vestfold | Mette Gropen Halvorsen | X | X | X | X |
| Mental Helse Øst | Svein Erik Andersen | X | X | X | X |
| Desisjonskomitéen | Gunnar Helle |  | X | X | X |
| Desisjonskomitéen | Helga Skåden |  | X | X | X |
| Desisjonskomitéen | Jørund Schwach |  | X | X | X |
| Desisjonskomitéen | Liv Jakobsen |  | X | X | X |
| Desisjonskomitéen | Turid Bakken |  | X | X | X |
| Administrasjonen | Linda Berg Heggelund |  | X | X | X |
| Administrasjonen | Øyvind Kjønås |  | X | X | X |
| Administrasjonen | Siri Bråtane |  | X | X | X |
| Administrasjonen | Anlov Mathiesen |  | X | / | / |
| Administrasjonen | Kjersti Storhaug |  | X | X | / |
| Administrasjonen | Reeta Törrönen |  | X | X | X |
| Administrasjonen | Aud Karin Bjørn |  | / | X | X |
| Observatør MH Sogn- og Fjordane | Gunn Siri Verlo |  | X | X | X |
| Observatør MH Sør-Vest | Karl Olaf Sundfør |  |  | X | X |

**Valgkomiteen var til stede under møtet**

**Sak 00/18 Åpning: Godkjenning av innkalling og dagsorden**

Oversikt over deltagere og hvem som har tale- og forslagsrett er gjengitt over.

Ledermøtet ber om at deltagerne får tilsendt sakspapirer i posten og ikke utdelt på møtet. Administrasjonen sørger for at sakspapirer sendes til deltagerne i fremtiden. Da vil det ikke bli delt ut sakspapirer på møtet. Dersom vara møter må administrasjonen få beskjed før frist for utsendelse av papirer.

To saker meldt til Åpen time

* Hedmark: Hedersdiplom til lokale tillitsvalgte / medlemmer
* Hedmark: Landsleders oppdrag som ekstern skribent og profilering i media.

*Vedtak*: *Innkalling og dagsorden med de to nye sakene godkjennes*

*Wenche Larsen Gundersen og Jill Arild velges til å signere referatet*

## Sak 01/18 Økonomirapportering og orienteringer

Generalsekretær orienterte ledermøtet om manglende søknad til Lotteritilsynet.

Økonomileder gjennomgikk status på følgende:

* Foreløpig regnskap 2017
* Budsjett 2018
* Rutiner for velferdsmidler
* Aktivitets / likepersonsrapportering
* Sentral støtte til regionsamlinger
* Økonomi knyttet til brukermedvirkningskurs

*Vedtak: Ledermøtet tok rapporteringen til orientering*

**Sak 02/18 Desisjonskomiteens rapport**   
Leder for desisjonskomiteen Gunnar Helle redegjorde for komiteens rapport av 2. februar 2018.

*Vedtak: Ledermøtet tok saken til orientering*

## Sak 03/18 Status profil og webside

Informasjonsleder Anlov P. Mathiesen redegjorde for status på arbeidet med ny profil og ny nettside.

Det fremkom i ledermøtet noe misnøye med prosessen så langt spesielt vedrørende informasjon knyttet til kandidater til referansegruppe.

Administrasjonen beklager at informasjonen ikke oppleves som tilfredsstillende. Samtidig minnet generalsekretær om at hun på ledermøtet i november redegjorde for store utfordringer i staben knyttet til sykemeldinger, noe som igjen har medført at prosessen har tatt noe lenger tid enn opprinnelig tenkt, og som en forklaring på hvorfor informasjonen kan oppleves som mangelfull.

En del av ledermøtet uttrykte videre et ønske om at referansegruppen for arbeidet skulle oppnevnes av ledermøtet.

Nestleder Geirr Abelsen minnet om vedtaket gjort på Landsmøtet 2016:

*Sentralstyret oppretter en arbeidsgruppe for å utrede ny profil for Mental Helse. Endelig vedtak fattes av landsmøtet.*

På bakgrunn av behandling i møtet gjorde ledermøtet følgende vedtak:

*Ledermøtet ved Kjell Viggo Eilertsen (Mental Helse Oppland) utarbeider et forslag på 6 kandidater til referansegruppen som legges frem for ledermøtet 11.3.2018. Sentralstyret foretar endelig oppnevning på bakgrunn av innspill fra ledermøtet.*

Saken ble tatt opp igjen søndag 11.03.2018

## 

**Sak 07/18 Organisering av Hjelpetelefonen**

## På bakgrunn av prosess om organisering av Hjelpetelefonen både i Mental Helse og i Hjelpetelefonen, gjorde sentralstyret 01.03.18 følgende vedtak:

*Sentralstyret vedtar at Hjelpetelefonen skal integreres i Mental Helse slik at ansvar for drift og budsjett legges til sentralstyret.*

*Sentralstyret ser det som formålstjenlig at eierstrukturen endres som beskrevet i modell 4: Nært eierskap, for å sikre enhetlig eierstruktur.*

*Den nye eierstrukturen trer i kraft fra 01.01.2019.*

*Implementering av ny eierstruktur med de endringene det medfører, og da særskilt utvidelse av ansattes representasjon i sentralstyret, evalueres innen landsmøtet 2020.*

*Sentralstyret forutsetter at lokalisering av Hjelpetelefonen opprettholdes i Skien.*

*Vedtaket legges frem på ledermøtet 09.-11. mars 2018 for innspill og drøfting.*

*Vedtatt med en avholden stemme (Jill Arild)*

På bakgrunn av dette vedtaket legges saken frem for ledermøtet.

Før ledermøtet gikk til behandling av saken ble Hjelpetelefonens brev til sentralstyret i Mental Helse av 18.01.2018 delt ut, da dette ikke var lagt ved sakspapirene.

Landsleder Kristian Kise Haugland og Generalsekretær Linda Berg-Heggelund innledet til saken, og det ble åpnet for innspill og debatt.

På bakgrunn av dialog og innspill fremkommet i diskusjonen er ledermøtet noe delt i sin tilbakemelding.

De fleste mener vedtaket gjort i sentralstyret vil gi en god løsning på sikt og at prosessen frem mot iverksetting av vedtak 1.1.2019 blir viktig. Den kommende prosessen må være åpen, transparent og involvering av berørte parter må sikres.

Noen av representantene kritiserte prosessen og mente den manglet åpenhet og god kommunikasjon.

De fleste representantene uttrykte tillit til at sentralstyret tar gode valg på vegne av organisasjonen og de uttrykte også tillit til administrasjonen og prosessen.

*Vedtak: Ledermøtet tar saken til orientering.*

## Informasjon fra Legalis

Legalis er et advokatfirma som Mental Helse nå har inngått avtale med, noe som innebærer medlemsfordeler både for enkeltmedlemmer og for organisasjonen som sådan.

## Sak 04/18 Extrastiftelsen – status og orientering

Aud Karin Bjørn, prosjektkoordinator for Extrastiftelsen, redegjorde for nye og igangværende prosjekter som Mental Helse har fått innvilget gjennom Extrastiftelsen.

*Vedtak: Ledermøtet tar saken til orientering*

**Sak 05/18 Protokoller og referat**

Følgende protokoller ble lagt frem til orientering:

* + - Protokoll fra sentralstyremøte 13.-14.10.2017
    - Protokoll fra sentralstyremøtet 17.11.2017
    - Referat fra ledermøte 17.-19.11.2017
    - Protokoll fra sentralstyremøtet 19.-20.01.2018

*Vedtak: Protokoller og referat tas til orientering.*

*Merknader:*

* *Protokoller og referater har blitt betydelig bedre. Savner likevel noe mer tekst i protokollene slik at de kan gi mening uten at man leser saksfremleggene.*

**Åpen time**

**Fra Mental Helse Hedmark – Hedersdiplom**

Mental Helse Hedmark ønsker et standardisert Hedersdiplom som fylkeslagene benytte for å hedre medlemmer som lokalt har gjort en særskilt innsats for organisasjonen. Vurdering og utnevnelse gjøres lokalt, og i tillegg til fylkesleder signerer også Landsleder og Generalsekretær på diplomet.

Tekst på diplomet skal være:

*Takk for din innsats i Mental Helse lokal / fylkeslag*

*Det står respekt av arbeidet du har lagt ned i organisasjonen*

***Din innsats har gjort en forskjell!***

Administrasjonen tilpasser diplomet til gjeldende profilprogram og diplomene skal være klare til bruk i lokallagenes årsmøter 2019.

**Fra Mental Helse Hedmark – Landsleders rolle som skribent for eksterne media og organisasjonens synlighet knyttet til dette.**

Kristian Haugland redegjorde for en henvendelse han har fått fra et medlem som er av den oppfatning at Mental Helse ikke er synlig i samfunnsdebatten og media, og hans tilsvar på dette. Dette ble gjort med å henvise til grafer hentet ut av Retriver. Disse viser at Mental Helses mediedekning har økt betraktelig de siste årene.

**Fra Mental Helse Telemark** – Mental Helse Telemark har hatt mye konflikter de to siste årene. De er opptatt av å formidle at dette er tatt kraftig tak i og at de har en flat struktur i styret.

**Fra Mental Helse Oppland** – utfordringer knyttet til eksklusjon / mistillit til styremedlemmer og deres virke på vegne av Mental Helse i etterkant.

Landsleder orienterte om at man i medlemsregisteret kan knytte heftelser til medlemskap, slik at det kan fremkomme der.

Spørsmål ble også reist om hvordan man håndterer mistillit til enkeltmedlemmer internt i styret. Det kan gjelde situasjonen som ikke kvalifiserer til forføyningssaker.

**Fra Mental Helse Ungdoms representant i sentralstyret** – Mental Helse Ungdom minner om at vedtektene til Mental Helse sier at det stilles en styreplass til rådighet for en representant fra Mental Helse Ungdom med personlig vara, med forslags og talerett (§19.7). Disse velges / oppnevnes av Mental Helse Ungdom. Det er altså ikke opp til fylkeslagets valgkomite å foreslå representanter. Det er heller ikke slik at fylkeslagets valgkomite kan «bestille» en ungdomsrepresentant fra Mental Helse Ungdom. Mental Helse Ungdom vurderer selv om de ønsker å være representert i fylkeslagets styre.

**Sak 08/17 Orientering: Kurs og opplæringsvirksomhet**

Leder for KUPP, Wenche Steenstrup orienterte om status for organisasjonskurset og oppfordret fylkes- og lokallagene til å bestille kurset til nye tillitsvalgte, og evt. slå seg sammen på tvers av kommune og fylkesgrenser og arrangere kurs sammen.

Det ble også orientert om brukermedvirkningskurset som nå er klart for bestilling fra fylkeslagene. Mental Helse sentralt dekker reise, opphold og honorar for kursledere

Wenche Steenstrup redegjorde også for endringer i tilretteleggingstilskuddet som endres fra 1. april 2018.

*Vedtak: Saken tas til orientering.*

**Informasjon og Føniksalliansen og Ung Arena**

Tom Guldberg redegjorde for status i de to tiltakene og det ble åpnet for spørsmål og innspill

**Sammenslåing av fylkeslag**

Innledning ved Kristian Kise Haugland og Karl Johan Johansen, fylkesleder Mental Helse Sør-Trøndelag. Kristian Kise Haugland har utarbeidet et forslag til veileder for sammenslåingsprosesser. Mental Helse Sør- og Nord-Trøndelag har startet prosessen med sammenslåing og Karl Johan Johansen redegjorde for prosessen så langt.

Det ble åpnet for spørsmål og innspill, før man gikk til gruppearbeid.

**Åpen time**

**Sak 03/18 – status profil og webside.**

Redaksjonskomite (Kjell Viggo Eilertsen) har utarbeidet et forslag til kandidater til referansegruppe for profil og web-arbeidet. Kandidatene som foreslås er: Ida Huitfeldt, Øystein Høiby, Anders Øyan, Pål Karlsen og Stig Ålgårdstad.

Administrasjonen har tidligere forespurt personer fra forskjellige nivåer i organisasjonen. Disse er fortsatt med i vurderingen av den endelige referansegruppen.

*Vedtak: Ledermøtet oversender forslag til kandidater til sentralstyret, som gjør den endelige oppnevningen.*

**Nettbutikk**

Linda Berg-Heggelund informerte om arbeidet med å etablere ny nettbutikk. Nettbutikken vil være i drift innen 10. april 2018.

**Evaluering av møtet**

* Lyden har fungert bedre enn før
* Tidligere innspill vedrørende lokaler er vi klar over, og vi kommer til å bruke et annet hotell fra neste møte
* Ble lenge når vi hadde konferanse og ledermøte etter hverandre. Folk blir slitne og det gjør noe med hvordan vi skakker med og til hverandre. Utover det har det vært et bra møte.
* Godt og informativt møte
* Sigrun Horrisland går ut av fylkesstyret og kommer ikke til å stille i ledermøtene fremover, og takker for seg. Kristian Haugland takket Sigrun Horrisland for innsatsen.
* Frustrasjon over noen av prosessene som har vært i forkant
* Spennende, interessant og fint å bli kjent med så mange fine fylkesledere
* Reagerer på stemmingen på fredagen, er glad for at det ble bedre utover lørdagen.
* Ledermøtene blir bedre og bedre.
* Setter pris på at man har ledermøte og konferanse samtidig så man sparer litt reise.
* Dette møtet har vært bedre enn det forrige. God informasjon fra administrasjonen og god møteledelse fra landsleder.
* Fornøyd med helgen, veldig greit å ha konferansen og ledermøte samtidig for man blir sliten av å reise også.
* Har vondt i hjerte med tanke på Anlov Mathiesen og måten han ble behandlet på på fredag. Håper at sentralstyret og administrasjonen tar det tilbake til informasjonsleder.
* Takk for godt vennskap og kameratskap til alle som har vært her.
* Lært mye og ser frem til neste møte
* Takk til Linda og administrasjonen. Syns synd på dere på fredag. Takk for innsatsen. Glad i dere!
* Viktig at vi har hatt god tid
* Flott kongress og festmiddag, og vil berømme staben for den innsatsen de legger ned for oss. Administrasjonen har aldri fungert bedre enn den gjør nå. De står på og legger til rette for oss, og jobber sammen med oss.
* Syns dette er en spennende forsamling og setter mer og mer pris på den.
* Opplever at det er noe som har demmet seg opp, og det ga seg kanskje utrykk på fredag. Men da er det ekstra viktig at man går på sak og ikke person og at man søker og etterspør informasjon.
* Fraksjonering har aldri ført noe godt med seg.
* Flott at så mange har tatt opp igjen det som skjedde på fredag og tar av seg hatten når folk til og med ber om unnskyldning. Det er stort.
* Takk til Linda (med stab) for god saksforberedelse i forkant, og støtte til møteleder underveis i møtet.

Protokollunderskrifter:

 

*Wenche Larsen Gundersen Jill Arild*